**Ministru kabineta noteikumu projekta “Grozījumi Ministru kabineta 2017.gada 31.janvāra noteikumos Nr.54 “Kārtība, kādā izmanto 2017.gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2017.gada 31.janvāra noteikumos Nr.54 “Kārtība, kādā izmanto 2017.gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” (turpmāk – MK noteikumu projekts) sagatavots saskaņā ar likuma „Par valsts budžetu 2017. gadam” 44. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma „Par valsts budžetu 2017. gadam” 44. pantam, kārtību, kādā Vides aizsardzības un reģionālās attīstības ministrijas (turpmāk – Ministrija) budžeta programmas 30.00.00 “Attīstības nacionālie atbalsta instrumenti” ietvaros paredzētā apropriācija 940 394*euro* tiek izmantota valsts un pašvaldību vienoto klientu apkalpošanas centru (turpmāk – vienotie klientu apkalpošanas centri) tīkla izveidei, uzturēšanai un publisko pakalpojumu sistēmas pilnveidei, nosaka Ministru kabinets.  MK 2017.gada 31.janvāra noteikumu Nr.54 “Kārtība, kādā izmanto 2017.gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” (turpmāk – MK noteikumi Nr.54) nosaka kārtību, kādā Ministrija budžeta programmas 30.00.00 “Attīstības nacionālie atbalsta instrumenti” ietvaros paredzēto apropriāciju izmanto vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei 2017.gadā.  Atbilstoši MK noteikumu Nr.54 1.pielikumam, vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei novadu nozīmes attīstības centros, pakalpojumu vadības sistēmas un atpazīstamības pasākumiem 2017. gadā izlietota dotācija **715 955** *euro* apjomā.  Atbilstoši MK sēdes 2017.gada 16.maija protokola Nr.25 39.§ “Informatīvais ziņojums “Par valsts un pašvaldību vienoto klientu apkalpošanas centru izveidi reģionālās nozīmes attīstības centros 2017.gadā””, vienoto klientu apkalpošanas centru izveidei reģionālās nozīmes attīstības centros Aizkraukles novadā, Gulbenes novadā un Valkas novadā izlietota dotācija **160 350,00** *euro* apmērā.  Atbilstoši MK noteikumu Nr.54 2.punktam, vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei novadu nozīmes attīstības centros Ērgļu novadā, Ķeguma novadā un Priekuļu novadā izlietota dotācija **30 121,05** *euro* apmērā.  Līdz ar to dotācijas neizmantotā daļa sastāda **33 967,95** *euro*. Lai novirzītu minēto dotācijas daļu vienoto klientu apkalpošanas centru pakalpojumu sistēmas pilnveidošanai, ir nepieciešams grozīt MK noteikumus Nr.54, papildinot tos ar kārtību, kādā vides aizsardzības un reģionālās attīstības ministrs var novirzīt pakalpojumu vadības sistēmas pilnveidošanai dotācijas izlietojuma rezultātā izveidojušos līdzekļu atlikumu.  Valsts budžeta dotācijas neizmantoto daļu 33 967,95 *euro* apmērā plānots novirzīt Ventspils pilsētas domei kā Valsts un pašvaldību vienoto klientu apkalpošanas centru tīkla (turpmāk – VPVKAC) informācijas sistēmas uzturētājai, veidojot lietderīgāku, mazāk manuālā darba prasošu VPVKAC pakalpojumu aprites sistēmu, tai skaitā, veicot darbus VPVKAC pieņemto Valsts sociālās apdrošināšanas aģentūras (turpmāk – VSAA) iesniegumu elektroniskai nogādāšanai VSAA: (1) VPVKAC klientu apkalpošanas speciālistu saraksta (vārds, uzvārds, personas kods, VPVKAC ID, juridiskās personas reģistrācijas numurs, kurai pakļauts VPVKAC) uzturuēšanai; (2) VSAA e-pakalpojuma (EP172) izsaukumu (katram atsevišķam iesniegumam) ar noteiktiem parametriem (VPVKAC ID, e-iesnieguma numurs) izveidošana, nodrošinot izsaukumu faktu auditēšanu; (3) VSAA servisa atgriezto e-iesnieguma reģistrācijas numuru saglabāšana. Šie darbi nedublēs mērķarhitektūras projektus. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| MK noteikumu projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| MK noteikumu projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija. Ventspils pilsētas dome. MK noteikumu projekts ir izdiskutēts ar iesaistīto pusi. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Iesniedzējs:

Vides aizsardzības un

reģionālās attīstības ministrs Kaspars Gerhards

Vīza:

valsts sekretārs Rinalds Muciņš

07.12.2017 9:19

705

Anspoka, 67026938

maija.anspoka@varam.gov.lv